शादी से पहले

शादी से पहले 2006 में बनी हिन्दी भाषा की फिल्म है। यह सतीश कौशिक द्वारा निर्देशित और सुभाष घई द्वारा निर्मित हास्य फ़िल्म है। इसमें अक्षय खन्ना, सुनील शेट्टी, आयशा टाकिया, मल्लिका शेरावत और आफ़ताब शिवदासानी मुख्य भूमिकाओं में हैं। 

यह 7 अप्रैल 2006 को जारी हुई थी। यह फ़िल्म अमोल पालेकर अभिनीत मेरी बीवी की शादी (1979) से प्रेरित है।

 संक्षेप 
आशीष (अक्षय खन्ना) और रानी (आयशा टाकिया) कोल्ड ड्रिंक की दुकान पर मिलते हैं। वह अगले कुछ दिनों में प्यार में पड़ जाते हैं। रानी आशीष को अपने व्यवसायी पिता, ताऊ और माँ से मिलवाती है। वह कहते हैं कि जब तक कि आशीष नौकरी पाने, पर्याप्त पैसे बचाने, एक फ्लैट खरीदने आदि का वादा नहीं करता वह उससे दूर रहे। आशीष को इज़्ज़त पापड़ में एक छोटी सी नौकरी मिल जाती है। वह एक विज्ञापन फर्म के मालिक की नज़र में आ जाता है जो उसे काम पर रख लेता है। जल्द ही उसके पास वो सारी सुख-सुविधाएँ आ जाती हैं। जब भल्ला परिवार को इस बारे में पता चलता है, तो वे उसे अपने दामाद के रूप में मान लेते हैं। फिर एक शानदार सगाई पार्टी होती है। तब आशीष को पता चलता है कि उसे कैंसर है और वह अपने और रानी के बीच गलतफहमियाँ पैदा करना शुरू कर देता है। वह शराबी बनने की कोशिश करता है, लेकिन भल्ला परिवार में यह सामान्य बात मानी जाती है।  वह रानी से कबूल करता है कि उसे विज्ञापन एजेंसी में काम करने वाली मॉडल सानिया (मल्लिका शेरावत) से प्यार हो गया है। वह सगाई तोड़ देती है। आशीष जानता है कि सानिया उससे शादी नहीं करेगी। लेकिन जब उसे सानिया के साथ मलेशिया जाने के लिए कंपनी द्वारा भेजा जाता है तो उसे पता चलता है कि सानिया तो  उससे शादी करना चाहती है। 

सानिया उसे अपने भाई अन्ना (सुनील शेट्टी) से भी मिलवाती है। अब अन्ना आशीष को पारिवारिक व्यवसाय में शामिल कर लेता है। हैरान आशीष को बंदूक चलाना और खुद का बचाव करना सिखाया जाता है। जब शादी का समय आता है, तो आशीष कबूल करता है कि उसे कैंसर है। क्रोधित अन्ना डॉ. रुस्तम (बोमन ईरानी) को बुलाता है। वह उसे स्वस्थ बतलाता है और पुष्टि करता है कि आशीष ने किसी अन्य मरीज़ के बारे में बातचीत सुन ली थी। अब आशीष खुश हो जाता है। वहीं रानी और उसका दोस्त रोहित (आफ़ताब शिवदासानी ) शादी करने की योजना बना रहे हैं। इस बीच, सानिया भी किसी भी कीमत पर आशीष को पाना चाहती है। फिल्म के अंत में, आशीष रानी से भिड़ जाता है और सब कुछ कबूल कर लेता है। फिर पता चलता है कि रोहित से शादी सानिया और रोहित की एक योजना भर थी। क्योंकि वे जानते थे कि आशीष रानी से कितना प्यार करता है। आखिरकार, वे एक हो जाते हैं और फिल्म एक सुखद अंत के साथ समाप्त होती है।

 मुख्य कलाकार 
 अक्षय खन्ना — आशीष खन्ना
 आयशा ताकिया — रानी भल्ला
 मल्लिका शेरावत — सानिया
 सुनील शेट्टी — अन्ना
 आफ़ताब शिवदासानी — रोहित चोपड़ा
 अनुपम खेर — मंगल प्रताप भल्ला
 गुलशन ग्रोवर — लुका (डॉन)
 विजयेन्द्र घटगे — मि. भल्ला
 किशोरी शहाणे — मिसेज. भल्ला
 दिनेश हिंगू — अंडरटेकर (कब्रिस्तान की देखभाल करने वाला)
 बोमन ईरानी — डॉ. रुस्तम
 मीता वशिष्ठ — आशीष की बहन
 राजपाल यादव — कानपुरी

 संगीत 

सन्दर्भ

 बाहरी कड़ियाँ 



श्रेणी:2006 में बनी हिन्दी फ़िल्म
श्रेणी:हिमेश रेशमिया द्वारा संगीतबद्ध फिल्में
श्रेणी:भारतीय हास्य फ़िल्में